SPRÁVA KOMISIE EURÓPSKEMU PARLAMENTU A RADE

o vykonávaní delegovanej právomoci udelenej Komisii podľa nariadenia Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa, a ktorým sa zrušuje nariadenie Rady (ES) č. 820/97

1. Úvod a právny základ

V článku 22b ods. 2 nariadenia Európskeho parlamentu a Rady (ES) č. 1760/2000 (ďalej len „nariadenie o identifikácii hovädzieho dobytka“) sa vyžaduje, aby Komisia predložila Európskemu parlamentu a Rade správu o vykonávaní delegovanej právomoci udelenej Komisii uvedeným nariadením. Správa sa má vypracovať najneskôr deväť mesiacov pred uplynutím päťročného obdobia delegovania, ktoré sa začalo 17. júla 2014. Delegovanie právomoci sa má automaticky predlžovať na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

2. Vykonávanie delegovanej právomoci

Podľa článku 22b ods. 2 nariadenia o identifikácii hovädzieho dobytka je Komisia splnomocnená prijímať delegované akty uvedené v článku 4 ods. 1, 3, a 5, článku 4a ods. 2, článku 5, článku 6 ods. 2, článku 7 ods. 1, 2 a 6, článku 13 ods. 6, článku 14 a článku 15a uvedeného nariadenia.

Konkrétnejšie:

a) V záujme prispôsobenia sa technickému pokroku je Komisia v súlade s článkom 4 ods. 1 nariadenia o identifikácii hovädzieho dobytka splnomocnená pridávať prostriedky na identifikáciu do zoznamu uvedeného v prílohe I pri súčasnom zabezpečovaní ich interoperability. V tejto súvislosti sa v súčasnosti nezaznamenal žiaden technický pokrok, pokiaľ ide o nové prostriedky na identifikáciu hovädzieho dobytka. Preto treba pred začatím prípravy delegovaného aktu v súvislosti s novými prostriedkami na identifikáciu hovädzieho dobytka vypracovať správu o ďalšom technickom pokroku.

b) V súlade s článkom 4 ods. 3 nariadenia o identifikácii hovädzieho dobytka je Komisia splnomocnená prijímať požiadavky na prostriedky na identifikáciu stanovené v prílohe I a prechodné opatrenia potrebné na zavedenie osobitných prostriedkov na identifikáciu. Na základe predchodcu tohto splnomocnenia (bývalý článok 10 písm. a) Komisia prijala požiadavky na bežné ušné značky na základe nariadenia (ES) č. 911/2004. Keďže nariadenie o identifikácii hovädzieho dobytka sa má zmeniť nariadením (EÚ) 2016/429, a to vypustením článkov 1 až 10, požiadavky na prostriedky na elektronickú identifikáciu prijme Komisia v súlade s právomocami prenesenými na Komisiu článkom 118 ods. 1 písm. a) a článkom 120 ods. 2 písm. c) právnej úpravy v oblasti zdravia zvierat.

c) V súlade s článkom 4 ods. 5 nariadenia o identifikácii hovädzieho dobytka je Komisia splnomocnená prijímať požiadavky na alternatívne prostriedky na identifikáciu hovädzieho dobytka určeného na iné kultúrne a športové podujatia ako veľtrhy a výstavy vrátane prechodných opatrení potrebných na ich zavedenie. Na základe predchodcu tohto splnomocnenia (bývalý článok 4 ods. 1) Komisia prijala dané požiadavky na základe nariadenia (ES) č. 644/2005.

d) V súlade s článkom 4a ods. 2 nariadenia o identifikácii hovädzieho dobytka je Komisia splnomocnená stanoviť osobitné okolnosti, za akých môžu členské štáty predĺžiť maximálne obdobia na aplikáciu prostriedkov na identifikáciu. Rozhodnutiami Komisie 2004/764/ES a 2006/28/ESsa prijali osobitné požiadavky týkajúce sa hovädzieho dobytka chovaného v prírodných rezerváciách v Holandsku a teliat dojčiacich kráv, ktoré sa nevyužívajú na produkciu mlieka [pred zmenou nariadenia (EÚ) č. 653/2014 o elektronickej identifikácii hovädzieho dobytka]. V tomto štádiu sa nediskutovalo o žiadnych dodatočných okolnostiach, ktoré by si vyžadovali prijatie osobitných požiadaviek prostredníctvom delegovaného aktu.

e) V súlade s článkom 5 a článkom 6 ods. 2 nariadenia o identifikácii hovädzieho dobytka je Komisia splnomocnená stanoviť predpisy týkajúce sa údajov, ktoré sa majú vymieňať medzi počítačovými databázami členských štátov, a informácii z počítačovej databázy, ktoré sa majú zahrnúť do pasu zvieraťa, a to vrátane prechodných opatrení. Keďže nariadenie o identifikácii hovädzieho dobytka sa má zmeniť nariadením (EÚ) 2016/4293, a to vypustením článkov 1 až 10, Komisia uvedené pravidlá prijme v súlade s právomocami prenesenými na Komisiu článkom 118 ods. 1 písm. b) a c) právnej úpravy v oblasti zdravia zvierat.

f) V súlade s článkom 7 ods. 1 nariadenia o identifikácii hovädzieho dobytka je Komisia splnomocnená stanoviť výnimočné okolnosti, za akých môže členský štát predĺžiť maximálnu lehotu, v rámci ktorej sú chovatelia hovädzieho dobytka povinní oznamovať príslušnému orgánu všetky pohyby do chovu a z chovu a všetky narodenia a úmrtia zvierat v chove. Na základe predchodcu tohto splnomocnenia (bývalý článok 7 ods. 1) Komisia prijala dané požiadavky na základe nariadenia (ES) č. 911/20042.

g) V súlade s článkom 7 ods. 2 nariadenia o identifikácii hovädzieho dobytka je Komisia splnomocnená stanoviť zoznam členských štátov alebo častí členských štátov, v ktorých sa musia uplatňovať osobitné pravidlá pre letnú pastvu vrátane obdobia, osobitných povinností chovateľov a pravidiel o registrácii chovu a registrácii pohybu takéhoto hovädzieho dobytka. Keďže Komisia tieto pravidlá prijala rozhodnutím 2001/672/ES, neboli prediskutované žiadne dodatočné okolnosti, ktoré by si vyžadovali prijatie osobitných požiadaviek prostredníctvom delegovaného aktu.

h) V súlade s článkom 7 ods. 6 nariadenia o identifikácii hovädzieho dobytka je Komisia splnomocnená stanoviť pravidlá o informáciách, ktoré majú byť uvedené v registri chovov. Na základe predchodcu tohto splnomocnenia (bývalý článok 10 písm. c) Komisia prijala dané požiadavky na základe nariadenia (ES) č. 911/20042.

i) V súlade s článkom 13 ods. 6 nariadenia o identifikácii hovädzieho dobytka je Komisia splnomocnená stanoviť požiadavky týkajúce sa zjednodušeného označovania pôvodu v prípade veľmi krátkeho pobytu zvieraťa v členskom štáte alebo tretej krajine narodenia alebo zabitia, s cieľom zabrániť zbytočnému opakovaniu údajov. Na základe predchodcu tohto splnomocnenia (bývalý článok 19) Komisia stanovila dané požiadavky v článku 3 nariadenia (ES) č. 1825/2000.

j) V súlade s článkom 14 nariadenia o identifikácii hovädzieho dobytka je Komisia splnomocnená stanoviť predpisy, ktoré budú rovnocenné s pravidlami týkajúcimi sa mletého mäsa, ako aj označovania odrezkov z hovädzieho mäsa a deleného hovädzieho mäsa. Na základe predchodcu tohto splnomocnenia (bývalý článok 19) Komisia prijala dané požiadavky prostredníctvom nariadenia (ES) č. 1825/20009.

k) V súlade s článkom 15a nariadenia o identifikácii hovädzieho dobytka je Komisia splnomocnená stanoviť definície a požiadavky uplatniteľné na pojmy alebo kategórie pojmov, ktoré môžu výrobcovia dobrovoľne uvádzať na etikete. Po zjednodušení dobrovoľného označovania nariadením Európskeho parlamentu a Rady (EÚ) č. 653/20147, ktorým sa mení nariadenie o identifikácii hovädzieho dobytka, neexistovali žiadne okolnosti, ktoré by naznačovali potrebu upraviť dané definície a požiadavky prostredníctvom delegovaného aktu.

3. Záver